Նա այն կարծիքին է, որ բոլոր հարցերը պետք է լուծվեն երկխոսության ճանապարհով, ինչն այս օրերին, ըստ մեր զրուցակցի, շատ կարեւոր է, որպեսզի պառակտումը լայն ծավալ չընդգրկի. «Մեր եկեղեցին մեզ համար ընտանիք է, եւ եկեղեցու ընտանիքի զավակները մեր եկեղեցու զավակներն են: Եթե որեւէ ընտանիքում այսօր խնդիր է ծագում, անմիջապես հավաքվում են եւ խնդիրներն իրենք իրենց մեջ լուծում են, եւ ի վերջո հաշտություն է ստեղծվում: Ես հավատում եմ, որ այդ հաշտությունը պետք է իրականանա, եւ այս խնդիրը պետք է լուծվի ներողամտությամբ, որպեսզի մեր եկեղեցին շարունակի իր առաքելությունը՝ մեր հայրենիքում: Ցավ եմ ապրում, որ այս ամեն ինչը տեսնում եմ: Ցավ եմ ապրում՝ լսելով ավելորդ խոսքեր, անպատշաճ արտահայտություններ Ամենայն Հայոց կաթողիկոսի դեմ, դրանք մեր ազգին պատիվ չեն բերում: Պատմության մեջ չեն եղել այսպիսի բաներ»,-իր մտահոգությունը հայտնեց Բրազիլիայի թեմի առաջնորդը, վստահ լինելով, որ աշխարհի բոլոր եկեղեցիներն ու կրոնական համայնքներն էլ այսօր թերություններ եւ խնդիրներ ունեն եւ գտնում են քաղաքակակիրթ ձեւով դրանք լուծելու ճանապարհները: